nahid-hub/BLUGE-bengali-wikipedia-section-title-prediction huggingface dataset:
১৯৭৭ সালের নির্মাচনে এই আসনে সিপিআই(এম)-এর আবুল হাসান তার নিকটতম প্রতিদ্বন্দ্বী জনতা পার্টির বিজয়কৃষ্ণ ঢনঢনিয়াকে পরাজিত করেছিলেন।

১৯৭৭ সালে ১৪৫ বউবাজার বিধানসভা কেন্দ্র থেকে সিপিআই(এম) প্রার্থী আবুল হাসান কংগ্রেসের বিজয়কৃষ্ণ ঢনঢনিয়াকে পরাজিত করে এই আসনে জয় লাভ করেন। ১৯৮২ সালের নির্বাচনে, কংগ্রেসের আব্দুল রাউফ আনসারি এই আসনে সিপিআই(এম)-এর আবুল হাসানকে পরাজিত করেন। কংগ্রেসের সুদীপ বন্দ্যোপাধ্যায় এই আসন থেকে ১৯৮৭ সালে সিপিআই(এম)-এর মহম্মদ ইসমাইলকে, ১৯৯১ সালে জনতা দলের জয়তিলক গুহরায়কে, এবং ১৯৯৬ সালে জনতা দলের সুজিত মণ্ডলকে পরাজিত করেন। ২০০১ সালে তৃণমূল কংগ্রেসের নয়না বন্দ্যোপাধ্যায় সিপিআই(এম) প্রার্থী অজিত পাণ্ডেকে পরাজিত করে এই আসনে জয় লাভ করেন। ২০০৬ সালের নির্বাচনে কংগ্রেসের সুদীপ বন্দ্যোপাধ্যায় সিপিআই(এম) প্রার্থী রেখা সিংকে এই আসনে পরাজিত করেন। ২০০৯ সালের লোকসভা নির্বাচনে বউবাজার বিধানসভা কেন্দ্রের তৎকালীন বিধায়ক সুদীপ বন্দ্যোপাধ্যায় কলকাতা উত্তর লোকসভা কেন্দ্র থেকে লোকসভায় নির্বাচিত হলে, ওই কেন্দ্রে উপনির্বাচন আয়োজিত হয়। সেই উপনির্বাচনে তৃণমূল কংগ্রেসের স্বর্ণকমল সাহা জয় লাভ করেছিলেন।

সঠিক অনুচ্ছেদ শিরোনাম কোনটি?
titleA. ১৯৯১
titleB. ২০০১
titleC. ১৯৮২
titleD. ১৯৭৭
উত্তর: titleD
হাথিগুম্ফা শিলালিপির প্রথম পংক্তিতে "চেতরাজ বস বধনেন" () কথাটি উৎকীর্ণ রয়েছে, যার অর্থ "যিনি চেত রাজের বংশ বৃদ্ধি করেন"। চেত তার বংশ বা পিতার নাম ছিল কিনা সেই নিয়ে সন্দেহ রয়েছে। শিলালিপির যে অংশে चेत শব্দটি রয়েছে, তার ঠিক ওপরেই একটি ছোট ফাটল রয়েছে, যা হ্রস্ব ই-কারের ( ি) মতো মনে হয় বলে ঐতিহাসিক রাখালদাস বন্দ্যোপাধ্যায় শব্দটিকে "চেতি" (चेति) বলে মনে করেছেন, যার ফলে তার মনে হয়েছে, যে খারবেলের রাজবংশ চেদী রাজবংশ থেকে উদ্ভূত হয়েছে।

উদয়গিরি গুহাসমূহের মঞ্চপুরী গুহায় খারবেলের উত্তরসূরী কুদেপসিরি নিজেকে "ঐরে মহারাজস কলিঙ্গাধিপতিনা মহামেঘবাহনস" () বলে বর্ণনা করেছেন। ঐর শব্দটি আর্য্য শব্দের অপভ্রংশ না এটি হিন্দু পুরাণের প্রাচীন ঐল রাজবংশকে সূচিত করে, সেই বিষয়ে মতভেদ রয়েছে।

সঠিক অনুচ্ছেদ শিরোনাম কোনটি?
titleA. হাথিগুম্ফা শিলালিপি থেকে প্রাপ্ত তথ্য
titleB. ধর্ম
titleC. রাজবংশ
titleD. পরিবার
উত্তর: titleC
১৯২২ সালে রুশ দাবাড়ু ইউগিনি নোস্কো-বোরোভস্কি লন্ডনে অনুষ্ঠিত আন্তর্জাতিক প্রতিযোগিতায় অংশগ্রহণকালীন সময়ে ঘোষণা দিয়েছিলেন যে, প্যারিসে অনুষ্ঠতিব্য অলিম্পিক গেমসের ৮ম আসর চলাকালে একটি প্রতিযোগিতা অনুষ্ঠিত হবে। স্বাগতিক দেশের ফরাসী দাবা ফেডারেশন প্রতিযোগিতাটি পরিচালনা করবে। পরবর্তীতে স্বীকৃতিবিহীন অবস্থায় ১ম দাবা অলিম্পিয়াড অনুষ্ঠিত হয়। ২০ জুলাই, ১৯২৪ সালে প্যারিস টুর্ণামেন্ট চলাকালীন সময়ের শেষদিনে অংশগ্রহণকারী খেলোয়াড়দের অংশগ্রহণে ফিদে নামে বিশ্ব দাবা সংস্থাটির প্রতিষ্ঠা হয় যা ছিল সকল দাবা খেলোয়াড়ের মিলনস্থল। এছাড়া, ১৯২৪ সালের গ্রীষ্মকালীন অলিম্পিকে দাবা খেলাকে অলিম্পিক গেমসে অন্তর্ভুক্তির চেষ্টা চালানো হয়। কিন্তু, শৌখিন ও পেশাদারী খেলায়াড়দের মতবিভেদের কারণে তা হতে পারেনি।

১৯২৭ সালে লন্ডনে ফিদে কর্তৃপক্ষ আনুষ্ঠানিকভাবে ১ম দাবা অলিম্পিয়াড আয়োজন করতে সক্ষম হয়। এতে মাত্র ১৬টি দেশের প্রতিযোগীগণ অংশ নিয়েছিলেন। ২য় বিশ্বযুদ্ধ শেষ না হওয়া পর্যন্ত অলিম্পিয়াডটি মাঝেমাঝেই বার্ষিকাকারে কিংবা অনিয়মিতভাবে অনুষ্ঠিত হতো। ১৯৫০ সালে থেকে অদ্যাবধি প্রতিযোগিতাটি প্রতি দুই বছর অন্তর অর্থাৎ দ্বি-বার্ষিকভিত্তিতে অনুষ্ঠিত হচ্ছে। ২০০৬ সালে অনুষ্ঠিত ৩৭তম দাবা অলিম্পিয়াডে বিশ্বের ১৩৩ দেশের দাবাড়ু অংশ নিয়েছিলেন।

সঠিক অনুচ্ছেদ শিরোনাম কোনটি?
titleA. ৪০তম বিশ্ব দাবা অলিম্পিয়াড
titleB. স্বীকৃতি অর্জন
titleC. শীর্ষস্থানীয় ফলাফল
titleD. উৎপত্তি
উত্তর: titleD
এসময় আরেকটি ঘটনার কারণে নবাবকে মারাঠাদের বিরুদ্ধে অভিযান স্থগিত রাখতে হয়। নবাবের প্রিয় দৌহিত্র সিরাজউদ্দৌলা তার পিতার পুরাতন কর্মচারি মেহেদি নিসার খানের কুমন্ত্রণায় তার প্রতি নবাবের স্নেহের বিষয়ে সন্দিহান হয়ে পড়েন এবং বিহারের আজিমাবাদে নিজ কর্তৃত্ব প্রতিষ্ঠার উদ্দেশ্যে মুর্শিদাবাদ ত্যাগ করেন। নবাব সিরাজের নিরাপত্তার জন্য উদ্বিগ্ন হন। তিনি মীর জাফর ও রায় দুর্লভের ওপর মারাঠাদের বিরুদ্ধে অভিযান পরিচালনার ভার দিয়ে মেদিনীপুর থেকে মুর্শিদাবাদে পৌঁছেন এবং বিহারের দিকে রওয়ানা হন।

সিরাজ আজিমাবাদ দখলের চেষ্টা করেন, কিন্তু আলীবর্দীর অনুগত আজিমাবাদের শাসনকর্তা রাজা জানকীরাম তাকে প্রতিরোধ করেন। ১৭৫০ সালের জুনে আলীবর্দী আজিমাবাদের নিকটে পৌঁছালে সিরাজের সঙ্গে তার ভুল বোঝাবুঝির অবসান ঘটে। সিরাজ অনুতপ্ত হয়ে মাতামহের কাছে ক্ষমাপ্রার্থনা করেন।

সঠিক অনুচ্ছেদ শিরোনাম কোনটি?
titleA. মারাঠাদের উড়িষ্যা দখল
titleB. নবাবের সামরিক বাহিনীতে দুর্নীতি
titleC. সিরাজের হঠকারিতা
titleD. সন্ধি এবং যুদ্ধের অবসান
উত্তর: titleC
২০০৬ সালের ডিসেম্বরে, স্পেনীয় ক্লাব রিয়াল মাদ্রিদ ১৩ মিলিয়ন ইউরোর বিনিময়ে ইগুয়াইনের সাথে চুক্তি করে। ২০০৭ সালের ১১ জানুয়ারি, রিয়াল বেতিসের বিপক্ষে কোপা দেল রে’র দ্বিতীয় পর্বের খেলায় তার অভিষেক হয়। ১৪ জানুয়ারি রিয়াল জারাগোজার বিপক্ষে লীগে তার অভিষেক হয়। তিনি অনেকগুলো গোলের সুযোগ তৈরি করেন এবং রিয়াল মাদ্রিদের একমাত্র গোলে সহায়তা করেন। খেলায় রিয়াল মাদ্রিদ ১–০ ব্যবধানে জয় লাভ করে। ২৪ ফেব্রুয়ারি, মাদ্রিদ ডার্বিতে অ্যাটলেটিকো মাদ্রিদের বিপক্ষে তিনি প্রথম গোল করেন। ইস্পানিয়োলের বিপক্ষে খেলার শেষ মিনিটে গোল করে ইগুয়াইন তার দূর্দান্ত নৈপূন্যের পরিচয় দেন। খেলায় রিয়াল মাদ্রিদ ৪–৩ ব্যবধানে জয় লাভ করে। যদিও রিয়াল মাদ্রিদে নিজের প্রথম মৌসুমে, কম সংখ্যক গোলের কারণে, ইগুয়াইন নিজেকে সন্দেহের মধ্যে ফেলে দেন।

সঠিক অনুচ্ছেদ শিরোনাম কোনটি?
titleA. ২০০৬–০৭ মৌসুম
titleB. রিভার প্লেট
titleC. ২০১২–১৩ মৌসুম
titleD. প্রারম্ভিক জীবন
উত্তর: titleA
দীর্ঘদেহী, শক্তিধর লেগ সাইডের ব্যাটসম্যান হিসেবে ক্রেগ সার্জেন্ট প্রভূত সুনাম কুড়িয়েছেন। ওয়েস্টার্ন অস্ট্রেলিয়ার পক্ষে অভিষেক ঘটার নয়মাসেরও কম সময়ে টেস্ট খেলার জন্যে আমন্ত্রণবার্তা পেয়েছিলেন। ইতোমধ্যেই তিনি মাঝারিসারির আক্রমণধর্মী ব্যাটসম্যান হিসেবে উপস্থাপনায় সচেষ্ট ছিলেন। প্রথম মৌসুমেই ৬৬.৩৬ গড়ে ৭৩০ রান তুলেন। প্রথম টেস্ট খেলার পূর্বে পাঁচ খেলার চারটিতে অর্ধ-শতরানের ইনিংস খেলেন।

লর্ডসে ৮১ রান তুললেও পরবর্তী ১৭ টেস্ট ইনিংসের মাত্র একটিতে অর্ধ-শতরান তুলতে পেরেছিলেন। তবে, ১৯৭৭-৭৮ মৌসুমে জর্জটাউনে স্বাগতিক ওয়েস্ট ইন্ডিজের বিপক্ষে ১২৪ রান তুলে রানের ধারায় ফিরে আসেন। পরবর্তী দুই টেস্টেও এ ধারা অব্যাহত রাখলে দলে স্থায়ী আসন ধরে রাখার বিষয়টি ক্রিকেটবোদ্ধাদের ধারণা ছিল। কিন্তু, এর পরের গ্রীষ্মের শুরুতে আবারও দূর্বল ক্রীড়াশৈলী ধরা পড়ে। এরপর আর তাকে হৃত আসন পুণরুদ্ধারে দেখা যায়নি।

সঠিক অনুচ্ছেদ শিরোনাম কোনটি?
titleA. টেস্ট অভিষেক
titleB. অ্যাশেজ সিরিজ, ১৯৭৭
titleC. ভারতের মুখোমুখি
titleD. খেলার ধরন
উত্তর: titleD
ব্রিটিশ শাসনকালে ১৮৪৩ সালে মাদ্রাজ প্রেসিডেন্সি গঠিত হয়। তিরুমালা সেই সময় মাদ্রাজ প্রেসিডেন্সির অন্তর্ভুক্ত হয়েছিল। এই সময় বেঙ্কটেশ্বর মন্দির এবং আরও কয়েকটি মন্দিরের প্রশাসনিক দায়িত্ব তিরুমালা তিরুপতি দেবস্থানমের (টিটিডি) অধীনে আসে। পরে ১৯৩২ সালে তিরুমালা তিরুপতি দেবস্থানম্‌ আইন পাস হয়।

ভারত স্বাধীন হলে ভাষার ভিত্তিতে অন্ধ্র রাজ্য গঠিত হয়। এই সময় তেলুগু-ভাষী অঞ্চল হিসেবে তিরুমালাও ভারত সরকার কর্ত্ররক অন্ধ্র রাজ্যের সঙ্গে যুক্ত হয়।

সঠিক অনুচ্ছেদ শিরোনাম কোনটি?
titleA. আধুনিক যুগ
titleB. নিত্যপূজা
titleC. বেদী-আঞ্জনেয় মন্দির
titleD. গরুতমন্ত মন্দির
উত্তর: titleA
কন্ট্রোল ডাটা করপোরেশন তৈরী করে স্কোপ অপারেটিং সিস্টেম ষাটের দশকে ব্যাচ প্রসেসিং'র জন্য পরে টাইম শেয়ারিং এর জন্য এমএসিই অপারেটিং সিস্টেম তৈরী করে যেটা কিনা পরে ক্রনোস এর ভিত্তি হিসেবে ব্যবহৃত হয়। ক্রনোস মিনেসোটা ইউনিভার্সিটির সহায়তায় উন্নয়ন করা হয় পরে এনওএস অপারেটিং সিস্টেম সত্তর দশকে উন্নয়ন করা হয়। এনওএস টাইম শেয়ারিং এবং পুনঃপুনঃ ব্যাচ ব্যবস্থা করতে সক্ষম ছিল। বাজারে অন্যান্য কমার্সিয়াল টাইম শেয়ারিং এর মত এর ইন্টারফেস ছিল ডিটিএসএস টাইম শেয়ারিং সিস্টেম এর মত। যেটা টাইম শেয়ারিং এবং প্রোগ্রামিং ভাষার ক্ষেত্রে অগ্রগামী ছিল।

সত্তর দশকের শেষের দিকে, কন্ট্রোল ডেটা এবং ইউনিভার্সিটি অব লিনয়েস উন্নয়ন করে প্লেটো সিস্টেম, যেটা প্লাজমা ডিসপ্লে এবং বেশি দূরত্বের টাইম শেয়ারিং নেটওর্য়াক এর জন্য ব্যবহার করা যেত। সেই সময়ের জন্য প্লেটো ছিল উল্লেখ্যযোগ্য আবিষ্কার।

ইউনিভাক, প্রথম ব্যবসায়িক কম্পিউটার প্রস্তুতকারক, উৎপাদন করে ইএক্সইসি সিরিজের অপারেটিং সিস্টেম। প্রথমদিককার কম্পিউটারগুলোর মত এর ছিল ব্যাচভিত্তিক অপারেটিং সিস্টেম। সত্তর দশকের দিকে, ইউনিভাক বড় ধরনের টাইম শেয়ারিং করার জন্য উৎপাদন করে রিয়েল টাইম বেসিক (সংক্ষেপে আরটিবি) সিস্টেম।

বারফস করপোরেশন চালু করে বি৫০০০ ১৯৬১তে যেটা এমসিপি বা মাস্টার কন্ট্রোল প্রোগ্রাম অপারেটিং সিস্টেম ছিল। এটি উচ্চ ভাষা ব্যবহার করার জন্য নির্মাণ করা হয়েছিল কোন সফটওয়্যার ছাড়া এমনকি ছোটোখাটো কোন অপারেটিং সিস্টেম ছাড়া। এমসিপি ছিল প্রথম ওএস যেটাতে উচ্চ ভাষা ব্যবহার করে লিখিত হয়েছিল।

জিই বা জেনারেল ইলেক্ট্রনিক চালু করে জিই ৬০০ অপারেটিং সিস্টেম। হানিওয়েল জিই কিনে নিলে এর নামকরণ করা হয় জিসিওএস।

প্রযেক্ট এমএসসি যেটা জিই এবং বিটিএল এর সাথে যুক্ত হয়ে উন্নয়ন করে মাল্টিকস, যেটায় রিং নিরাপত্তার ধারণা প্রচলন করা হয়।

ডিজিটাল ইকুইপমেন্ট করপোরেশন উন্নয়ন করে অনেক অপারেটিং সিস্টেম এর বিভিন্ন কম্পিউটার লাইন এর জন্য। এরমধ্যে ছিল টিওপিএস-১০ এবং টিওপিএস-২০ টাইম শেয়ারিং সিস্টেম। ইউনিক্স শুরু হওয়ার আগে টিওপিএস-১০ ভীষন জনপ্রিয় ছিল বিভিন্ন ভার্সিটির অর্পানেট কমুউনিটিতে।

সঠিক অনুচ্ছেদ শিরোনাম কোনটি?
titleA. মিনিকম্পিউটার এবং ইউনিক্স'র উদ্ভাবন
titleB. আইবিএম এর অপারেটিং সিস্টেমগুলো
titleC. অন্যান্য মেইনফ্রেম অপারেটিং সিস্টেমগুলো
titleD. ৮-বিটের হোম কম্পিউটারগুলো এবং গেমিং কনসোলগুলো
উত্তর: titleC
শাহ জালালকে সুফি মতবাদে দীক্ষিত করাই আহমদ কবিরের মূল উদ্দেশ্য ছিল বলে জানা যায়; যে কারণে আহমদ কবিরের শাহ জালালকে নিয়ে মক্কায় আসা। মক্কা শহরে সোহরাওয়ার্দি তরিকার প্রবর্তক সিহাবুদ্দীনের প্রতিষ্ঠিত খানকায় (মরমী স্কুল) তত্কালে আহমদ কবির ছিলেন প্রধান তত্ত্বাবধায়ক। আহমদ কবির শাহ জালালকে ইসলামের শরীয়ত ও মারিফত উভয়ধারায় শিক্ষাদানে দীক্ষিত করেন। 

সঠিক অনুচ্ছেদ শিরোনাম কোনটি?
titleA. সিপাহশালার নাসির উদ্দীনের দেখা
titleB. সিকান্দর গাজীর দেখা ও ব্রহ্মপুত্র পার
titleC. সিলেটে প্রবেশ
titleD. আধ্যাত্মিকতা
উত্তর: titleD
২০১১ সনের আদম শুমারী অনুযায়ী দেওয়ানগঞ্জ উপজেলার মোট জনসংখ্যা ২,৫৮,১৩৩ জন। পুরষ ও নারীর অনুপাত ১০০ঃ৯৬, জনসংখ্যার ঘনত্ব প্রতি বর্গ কিলোমিটারে ৯৬৫ জন, শিক্ষার হার ৩২.৫%। এ উপজেলায় প্রধানত মুসলমান ও হিন্দু এই দুই সম্প্রদায়ের লোকের বসবাস। অন্যান্য ধর্মের লোকসংখ্যা একেবারেই কম। এর মধ্যে মুসলমান জনগোষ্ঠীই সংখ্যাগরিষ্ঠ। জনসংখ্যার মধ্যে মুসলিম ২,৫৩,৯২৭, হিন্দু ৪,০৬৪, খ্রিস্টান ৩, বৌদ্ধ ২ এবং অন্যান্য ১৩৭ জন।

সঠিক অনুচ্ছেদ শিরোনাম কোনটি?
titleA. শিক্ষা
titleB. জনসংখ্যার উপাত্ত
titleC. বাহাদুরাবাদ ঘাটের যুদ্ধ
titleD. নদ-নদী ও খাল-বিল
উত্তর: titleB
২০১২ সালে ডানকান ব্রিজম্যানের পরিচালনায় সঙ্গীতধর্মী প্রামাণ্যচিত্র ‘হেকো এন মেক্সিকো’য় অংশগ্রহণ করেন ভেনেগাস। ঐ চলচ্চিত্রে মেক্সিকোর বাইরেও নেতিবাচক প্রভাব পড়ে বিশষতঃ দেশের দক্ষিণাঞ্চলের সীমান্তবর্তী এলাকায় মাদকের বিরুদ্ধে যুদ্ধে গণমাধ্যমের প্রচারণায়। চলচ্চিত্রটিতে অন্যান্য খ্যাতিমান সঙ্গীতবোদ্ধাদের সাক্ষাৎকার ও সঙ্গীত অন্তর্ভূক্ত ছিল।

নাতালিয়া লাফোরকেড ভেনেগাসের বিষয়ে মন্তব্য করেন যে, তিনি তার জীবনে ব্যাপকভাবে প্রভাববিস্তার করেছেন ও তাকে ভীষণভাবে অনুকরণীয় শিক্ষকরূপে আখ্যায়িত করেন।



সঠিক অনুচ্ছেদ শিরোনাম কোনটি?
titleA. গ্র্যামি পুরস্কার
titleB. ব্যক্তিগত জীবন
titleC. লাতিন গ্র্যামি পুরস্কার
titleD. মূল্যায়ণ
উত্তর: titleD
নন্দীগ্রামের ভোটাররা কৃষিজমি অধিগ্রহণ করে সরকারি শিল্পায়ন নীতি এবং অন্যান্য সন্ত্রাস সৃষ্টির প্রক্রিয়াকে সমর্থন করলেন না। ১১ মে, ২০০৮ তারিখে অনুষ্ঠিত নির্বাচনে বিরোধী দল পূর্ব মেদিনীপুর জেলা পরিষদের ৫৩টি আসনের মধ্যে ৩৫টি দখল করে নিল। যা বামশাসিত পশ্চিমবঙ্গের ইতিহাসে এক অভাবনীয় ঘটনা। এর আগে ২০০৩ সালের পঞ্চায়েত নির্বাচনে তৃণমূল ৫১টির মধ্যে মাত্র দুটি আসন জিতেছিল। ভোটের ফল দাঁড়ায়: তৃণমূল কংগ্রেস – ৩৫, এসইউসিআই – ১, সিপিআইএম – ১৪, সিপিআই – ২ ও ডিএসপি – ১। নন্দীগ্রাম ১ ও নন্দীগ্রাম ২ ব্লকের চারটি কেন্দ্রে কেমিক্যাল হাবের জন্য জমি অধিগ্রহণের কথা ছিল। এই চারটি আসনেই একজন হেভিওয়েট নেতা সহ সব সিপিআইএম প্রার্থীরা তৃণমূল কংগ্রেস প্রার্থীদের হাতে পরাস্ত হন। তৃণমূল সমর্থিত বিইউপিসি নেতা শেখ সুফিয়ান সিপিআইএম প্রার্থী অশোক জানাকে তেরো হাজারেরও বেশি ভোটে হারান। অন্যদিকে অপর তৃণমূল নেতা পীযূষ ভূঁইয়া সিপিআইএম জোনাল কমিটি সেক্রেটারি অশোক বেরাকে একুশ হাজারেরও বেশি ভোটে পরাস্ত করেন।

সঠিক অনুচ্ছেদ শিরোনাম কোনটি?
titleA. ২০০৭ সালের ১৪ মার্চের ঘটনা
titleB. পঞ্চায়েত নির্বাচন
titleC. ভূমি উচ্ছেদ প্রতিরোধ কমিটি
titleD. ২০০৮ সালের হিংসাত্মক ঘটনা
উত্তর: titleB
২৪ নভেম্বর ২০১২, সন্ধ্যা সাড়ে সাতটায় গার্ডারগুলো ভেঙ্গে পড়ে। গার্ডারগুলো নিচে পড়ার কারণে একটি বিকট শব্দ তৈরি হয়। এতে যারা ঐ স্থানের কাছাকাছি ছিল তাদের মধ্যে আতঙ্ক ছড়িয়ে পড়েছিল। দেখার জন্য লোকজন ঐ জায়গার দিকে ছুটতে শুরু করে। তারা আহত মানুষকে সাহায্য করার জন্য এগিয়ে আসে।

আনুমানিক ৫০০ জন মানুষ এই গার্ডারগুলির নিচে অবস্থান করছিল। তাছাড়া, সেখানে অস্থায়ী মার্কেট ছিল যাতে প্রচুর খদ্দের ছিল।

বহদ্দারহাট এলাকার আশেপাশের শিক্ষার্থীরা সাধারণত তাদের বন্ধুদের সাথে কোচিংয়ের টিউটোরিয়াল ক্লাস শেষ করার পর সন্ধ্যায় "বহদ্দার বাড়ি পুকুর পাড়" এর সামনে গল্প-গুজব করতে পছন্দ করত। ঐ গার্ডারগুলির নিচে বসার জায়গা ছিল। এ ঘটনার সন্ধ্যায় অনেক শিক্ষার্থী ওই জায়গায় বসে গল্পগুজব করছিল।

সঠিক অনুচ্ছেদ শিরোনাম কোনটি?
titleA. ঘটনা
titleB. জরুরি উদ্ধার তৎপরতা
titleC. স্থান
titleD. ঘটনা পরবর্তী
উত্তর: titleA
বাংলা গদ্যের একজন শক্তিশালী শিল্পী ছিলেন। ইসলামি দর্শন ও সংস্কৃতি তার রচনার মূল উপজীব্য। বক্তব্যের বলিষ্ঠতায়, ভাষার মাধুর্যে ও ভাবের গাম্ভীর্যে তার রচনাবলি বিশেষ মর্যাদার দাবিদার। হিন্দু-মুসলমানের সমপ্রীতিতে বিশ্বাসী। বিশ শতকের প্রথম দিকে বাঙালি মুসলমানের মাতৃভাষা বাংলা না উর্দু- এ বিতর্কে তিনি বাংলা ভাষার পক্ষাবলম্বন করেন। সুবক্তা হিসেবেও খ্যাত।
সঠিক অনুচ্ছেদ শিরোনাম কোনটি?
titleA. মৃত্যু
titleB. সাহিত্যকৃতি
titleC. কর্মজীবন
titleD. জন্ম, শিক্ষা
উত্তর: titleB
ওয়াটসন'স হোটেলটির নকশা করেছিলেন নির্মাণ প্রকৌশলী রোল্যান্ড মেসন অরডিশ যিনি লন্ডনের সেন্ট প্যানক্রাস স্টেশনের সাথেও সম্পৃক্ত ছিলেন। স্থাপত্যটি ঢালাই লোহার উপাদান থেকে ইংল্যান্ডে গড়া হয়েছিল এবং কালা ঘদায় সমবেত করে নির্মাণ করা হয়েছিল। বাহিরের লৌহ কাঠামো ১৯ শতকের অন্যান্য উঁচুমানের স্থাপত্যের অনুরুপ, যেমন লন্ডনের ক্রিস্টাল প্যালেস। হোটেলের প্রধান সম্মুখ ফটকটি পৃথক করা হয়েছে প্রতি তলায় অতিথি কক্ষের সাথে যুক্ত প্রশস্ত উম্মুক্ত ব্যালকনি নির্মাণের মাধ্যমে, যেগুলো আঙ্গিনার মত অলিন্দকে ঘিরে নির্মিত।

সঠিক অনুচ্ছেদ শিরোনাম কোনটি?
titleA. ইতিহাস
titleB. বর্তমান অবস্থা
titleC. নকশা
titleD. উল্লেখযোগ্য অতিথিবৃন্দ
উত্তর: titleC
ব্যাটম্যান নানা ধরনের শত্রুর সঙ্গে লড়াই করেন, যাদের মধ্যে আছে সাধারণ অপরাধী থেকে শুরু করে নিষ্ঠুর সুপারভিলেন। তাদের অনেকের সাথেই ব্যাটম্যানের চরিত্রের মিল রয়েছে। তাদের অনেকের জীবনেই এক কঠিন সময় এসেছে যা তাদেরকে অপরাধজগতের দিকে চালিত করেছে। এসব প্রতিদ্বন্দ্বীদেরকে সাধারণত ব্যাটম্যানের "" বলে অভিহিত করা হয়। ব্যাটম্যানের "সবচেয়ে নির্দয় শত্রু" হলো জোকার, একজন নরহত্যাকারী যে ভাঁড়ের মতো সেজে থাকে। সমালোচকদের মতে জোকার হলো ব্যাটম্যানের সবচেয়ে উপযুক্ত প্রতিদ্বন্দ্বী, যেহেতু সে বাহ্যিক এবং ব্যক্তিত্ব উভয় দিক দিয়েই ব্যাটম্যানের বিপরীত; জোকার পাগল মনোভাবসম্পন্ন একজন রঙিন ব্যক্তি, অন্যদিকে ব্যাটম্যান দৃঢ়প্রতিজ্ঞ মনোভাবসম্পন্ন একজন অন্ধকারাচ্ছন্ন ব্যক্তি। "অযৌক্তিক বিষয়ের প্রকাশ" হিসেবে জোকার ব্যাটম্যানের বিরুদ্ধ সব বিষয়ের প্রতিনিধিত্ব করে। ব্যাটম্যানের রোগ্‌স গ্যালারিতে থাকা অন্যান্য নিয়মিত শত্রুরা হলো (অ্যান্টিহিরোইন, মাঝেমধ্যে ব্যাটম্যানের প্রেমিকা), পেঙ্গুইন, রা'স আল গুল, টু-ফেস, রিডলার, স্কেয়ারক্রো, মি. ফ্রিজ, পয়জন আইভি, হারলি কুইন, বেন, ক্লেফেস, কিলার ক্রক ইত্যাদি।

সঠিক অনুচ্ছেদ শিরোনাম কোনটি?
titleA. শত্রু
titleB. জিসিপিডি
titleC. ব্যাটমোবিল
titleD. ব্যাট-সিগনাল
উত্তর: titleA
লোকশ্রুতি আছে যে, সুদূর অতীতকালে পায়রা নদীর তীরে বহু আম গাছ ছিল। মাঝিরা তাদের নৌকা বাঁধত সেই আম গাছের সাথে। নৌকা বাঁধার স্থানটি কালে কালে হয়ে যায় আমতলা থেকে আমতলী।

অন্যদিকে, পায়রা নদীর একটি প্রবাহ আমতলী বন্দরের পূর্ব দিক দিয়ে উত্তর থেকে দক্ষিণ দিকে আমতলী নদী প্রবাহিত হয়েছিল। নৌযান চলাচল মুখরিত আমতলী নদীর তীরে পাঠান আমলে গড়ে ওঠেছিল জনবসতি ও বাণিজ্যিকেন্দ্র। মোগল যুগে পায়রা নদীতে মগ, পর্তুগীজদের লুণ্ঠন ও অত্যাচার বেড়ে গেলে অপেক্ষাকৃত নিরাপদ আমতলী নদীই ছিল একমাত্র ভরসা। এ নদীর নাম অনুসারে এলাকার নাম হতে পারে আমতলী।

আবার, অতীতে আমতলী যখন অরণ্য আচ্ছাদিত হয়ে দুর্গম এলাকা হিসেবে ছিল তখন আরকান থেকে আগত জনৈক আমপাটি নামক মগ দলপতি ইংরেজি সরকার থেকে ইজরা নিয়ে আমতলী প্রথম আবাদ শুরু করে ছিলেন। সম্ভবতঃ আমপারিট মগের নাম অনুসারেও এলকায় নাম আমতলী হতে পারে।

দক্ষিণ-পূর্ব বাংলায় মুসলিম আধিপত্য বিস্তারকালে রাজা দনুজমর্দন কর্তৃক ‘‘চন্দ্রদ্বীপ’’ নামে একটি সাধীন রাজ্য প্রতিষ্ঠিত হয়। দতুর্দশ শতাব্দী পর্যন্ত এ অঞ্চল চন্দ্রদ্বীপ নামে প্রসিদ্ধি লাভ করে। অতি প্রাচীন বৈদেশিক মানচিত্রে চন্দ্রদ্বীপ নাম বড় অক্ষরে অঙ্কিত দেখা যায়। ১৭৯৬ খ্রিষ্টাব্দ পর্যন্ত এ জেলা বাকলা-চন্দ্রদ্বীপ নামে পরিচিত ছিল। পরবর্তীতে ১৭৯৭ ঢাকা জেলার দক্ষিণাঞ্চল নিয়ে বাকেরগঞ্জ, ১৮০১ বাকেরগঞ্জ জেলাকে বরিশালে (গিরদে বন্দর) স্থানান্তরিত করা হয়।

১৮১২ সালে এ জেলায় ১৫ টি থানা ছিল। পাকিস্তান আমলে বরিশাল জেলায় মোট ০৬ টি মহকুমা ছিল । ১৯৬৯ সালে পটুয়াখালী ও বরগুনা মহাকুমার সমনয়ে পটুয়াখালীতে একটি জেলা গঠন করা হয়। পরবর্তীতে প্রশাসনিক পূনর্বিন্যাসের ফলে ১৯৮৪ সালে বরগুনা একটি নতুন জেলা হিসেবে প্রতিষ্ঠা লাভ করে। জেলাগুলো হলো- বরিশাল, পটুয়াখালী, ভোলা, পিরোজপুর, বরগুনা ও ঝালকাঠী।

১৮৫৯ সালে বর্তমানে আমতলী, বরগুনা ও কলাপাড়াকে নিয়ে গুলিশাখালী থানা প্রতিষ্ঠা করা হয়। সদর দপ্তর স্থাপন করা হয় পায়রা নদীর পাড়ে গুলিশাখালী গ্রামে। ১৮৭১ সালে পটুয়াখালীকে মহকুমায় রূপান্তর করা হলে গুলিশাখালীকে তার অন্তর্ভুক্ত করা হয়। ১৯০১ সালে নদী ভাঙ্গণের কারণে থানা সদর বর্তমান আমতলী এ, কে, স্কুল সংলগ্ন দক্ষিণ পাশে স্থানান্তর করা হয়। ১৯৪৪ সালে গুলিশাখালী আমতলী থানায় রূপান্তরিত হয়। ১৯৮২ সালে আমতলী থানা উপজেলায় রূপলাভ করে।

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. অবস্থান
titleC. ইতিহাস
titleD. শিক্ষা
উত্তর: titleC
হেনরি ডিকিনসন ও এলিজা জেন ডিকিনসন (বিবাহ-পূর্ব ম্যাকডোনাল্ড) দম্পতির সন্তান ছিলেন। ওতাগো বয়েজ হাই স্কুলের সাবেক ছাত্র ছিলেন তিনি।

১৯২১-২২ মৌসুম থেকে ১৯৪৩-৪৪ মৌসুম পর্যন্ত জর্জ ডিকিনসনের প্রথম-শ্রেণীর খেলোয়াড়ী জীবন চলমান ছিল। ১৯২৪-২৫ মৌসুমে ক্যান্টারবারি দলের বিপক্ষে খেলায় ব্যক্তিগত সেরা বোলিং পরিসংখ্যান গড়েন ১১/৮৯।

জর্জ ডিকিনসন ফাস্ট বোলার হিসেবে পরিচিতি পান। ১৯২৪-২৫ মৌসুমে নিউজিল্যান্ডের সদস্যরূপে ভিক্টোরিয়ার বিপক্ষে ক্রিকেট খেলায় অংশগ্রহণের মাধ্যমে প্রথম ডাবল অল ব্ল্যাক হবার গৌরব অর্জন করেন।

১৯২০-২১ মৌসুম থেকে ১৯৩৭-৩৮ মৌসুম পর্যন্ত ওতাগো দলের পক্ষে খেলেন। এছাড়াও, ১৯৪৩-৪৪ মৌসুমে ওয়েলিংটনের পক্ষে একটি খেলায় অংশ নিয়েছিলেন জর্জ ডিকিনসন। ১৯২৪-২৫ মৌসুমে ক্যান্টারবারির বিপক্ষে ব্যক্তিগত সেরা বোলিং পরিসংখ্যান ৬/৪৩ ও ৫/৪৬ পান। পরের মৌসুমে ওয়েলিংটনের বিপক্ষে ৭/৯০ ও ৪/৫৫ পেয়েছিলেন। নিচেরসারিতে ব্যাটিংয়ে নেমেও সফলতা পেয়েছেন। ১৯২৭-২৮ মৌসুমে ওয়েলিংটনের বিপক্ষে ১০৪ রানের একমাত্র শতরান সংগ্রহ করেছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রথম-শ্রেণীর ক্রিকেট
titleC. বহিঃসংযোগ
titleD. রাগবি ইউনিয়নে অংশগ্রহণ
উত্তর: titleB
ইমাম শাফেয়ী অসংখ্য গ্রন্থ রেখে গেছেন, তন্মধ্যে উল্লেখযোগ্য হল -(৯)

(১) ‘‘কিতাবুল উম্ম’’ মূলতঃ এটি একটি হাদীসের গ্রন্থ, যা ফিকহী পদ্ধতিতে স্বীয় সনদসহ সংকলন করেছেন, এটি একটি বিশাল গ্রন্থ। যাহা ৯টি বড় খন্ডে প্রকাশিত।

(২) ‘‘আর রিসালাহ’’ এটা সেই গ্রন্থ যাতে ইমাম শাফেয়ী উসূলে হাদীস ও উসূলে ফিকহে সর্বপ্রথম কলম ধরেছেন।

(৩) ‘‘আহকামুল কুরআন’’।

(৪) ‘‘ইখতিলাফুল হাদীস’’।

(৫) ‘‘সিফাতুল আমরি ওয়ান্নাহী’’।

(৬) ‘‘জিমাউল ইলম’’।

(৭) ‘‘বায়ানুল ফারয’’।

(৮) ‘‘ফাযাইলু কুরাইশ’’।

(৯) ‘‘ইখতিলাফুল ইরাকিঈন’’।

(১০) ইখতিলাফু মালিক ওয়া শাফিয়ী।

ইত্যাদি আরো বহু গ্রন্থ রয়েছে।

সঠিক অনুচ্ছেদ শিরোনাম কোনটি?
titleA. জন্ম
titleB. গ্রন্থাবলী
titleC. ইমামের শিক্ষকবৃন্দ
titleD. ইমামের ছাত্রবৃন্দ
উত্তর: titleB
১৯৩৮ সালে "কলিয়ার্স"-এ দেওয়া এক সাক্ষাৎকারে গডার্ড জানায় যে তিনি লেভির ঔরসজাত সন্তান নন। প্রত্যুত্তরে, লেভি তার মেয়ের বিরুদ্ধে মামলা করে এবং দাবী করে যে এই সাক্ষাৎকারের ফলে তার চাকরি চলে গেছে ও তিনি আর্থিক ক্ষতিপূরণের দাবী জানান। ১৯৪৫ সালের ১৭ ডিসেম্বর "লাইফ" সাময়িকীতে অলিভার জেনসেন এক নিবন্ধে লিখেন গডার্ড এই মামলায় হেরে যান এবং তার পিতাকে তার প্রতি সপ্তাহে ৩৫ ডলার ক্ষতিপূরণ দিতে বাধ্য হন।

সঠিক অনুচ্ছেদ শিরোনাম কোনটি?
titleA. জীবনী
titleB. মঞ্চে অভিনয় ও প্রথম বিবাহ
titleC. মামলা ও নিষ্পত্তি
titleD. প্রারম্ভিক জীবন
উত্তর: titleC
শূককীটগুলি হলদেটে সবুজ রঙের এবং দেহের উপর গাঢ় সবুজ রঙের লম্বালম্বি দাগ ও ফুটকি দেখা যায়। এদের শরীরের মাঝের অংশটি চওড়া এবং দু'ধার ক্রমশ সরু হয়ে এসেছে। এদের মাথাটা বড় আকারের এবং তেকোনা আকৃতির। শূককীটের সারা দেহে রোঁয়া আছে এবং রোঁয়াগুলি দেহের পিছনের দিকের তুলনায় সামনের দিকের অংশে বড় আকারের দেখা যায়।
সঠিক অনুচ্ছেদ শিরোনাম কোনটি?
titleA. শূককীট
titleB. আহার্য উদ্ভিদ
titleC. আচরণ
titleD. মূককীট
উত্তর: titleA
বায়ুমন্ডলীয় "গ্রীনহাউজ প্রতিক্রিয়া" যার নামকরণ করা হয়েছে গ্রীনহাউজের সাথে সাদৃশ্য রেখে যা সূর্যালোকের উপস্থিতিতে উষ্ণ হয়।কিন্ত,যে প্রক্রিয়ায় বায়ুমন্ডল তাপ ধরে রাখে তা আলাদা।
প্রাথমিকভাবে একটি গ্রীনহাউজ শোষিত তাপ কাঠামোর দ্বারা পরিচলনের মাধ্যমে ছেড়ে না দিয়ে ধরে রাখে।গ্রীনহাউজ প্রতিক্রিয়া পৃথিবীকে উওপ্ত করে কারণ গ্রীনহাউজসমূহ নির্গমরত বিকীর্ণ শক্তি শোষণ করে এবং তার কিছু অংশ আবার পুন:বিকিরণ করে পৃথিবীর দিকে।
সূর্যালোক অতিক্রম করতে পারে এমন যেকোন উপাদান সাধারণত কাচ বা প্লাস্টিক দিয়ে গ্রীনহাউজ তৈরি করা হয়।এটা প্রধাণত উওপ্ত হয় কারণ সূর্যালোক এর মধ্যকার ভূপৃষ্ঠকে উওপ্ত করে যা পরবর্তীতে গ্রীনহাউজের মধ্যকার বাতাসকে উষ্ণ করে।গ্রীনহাউজের বাইরের পরিবেশে ভূপৃষ্ঠের নিকটবর্তী উষ্ণ বাতাস উপরের দিকে উঠে শীতল বাতাসের সাথে মিশ্রিত হয় যেখানে এমনটা না হয়ে গ্রীনহাউজের মধ্যকার বাতাস উষ্ণ হতেই থাকে কারণ তা গ্রীনহাউজের মধ্যে আটকান অবস্থায় থাকে।গ্রীনহাউজের ছাঁদের কাছাকাছি একটা জানালা খুলে এটা দেখানো যায় তাপমাত্রা যথেষ্ট পরিমাণে হ্রাস পায়।এটি পরীক্ষামূলকভাবে (আর.ডাবলু.উড,১৯০৯) দেখানো হয়েছে যে একটি "গ্রীনহাউজ" যার আচ্ছাদন খনিজ লবণের (যার মধ্য দিয়ে অবলোহিত রশ্মি অতিক্রম করতে পারে) তা কাছাকাছি কাচের আচ্ছাদনের অপর একটি গ্রীনহাউজকে উওপ্ত করে। সুতরাং,গ্রীনহাউজের প্রাথমিক কাজ হচ্ছে শীতলকারীর পরিচলন রোধ করা।
গ্রীনহাউজ প্রতিক্রিয়ায় বরং বাতাসের চলাচল রোধ করে তাপ ধরে রাখে এবং গ্রীনহাউজ গ্যাসসমূহ তার শোষিত শক্তির কিছু অংশ ভূপৃষ্ঠের দিকে পুন:বিকিরণ করে পৃথিবীকে উওপ্ত করে।এই প্রক্রিয়া বাস্তব গ্রীনহাউসের মধ্যেও বিদ্যমান,কিন্তু তা তুলনামূলকভাবে গুরুত্বহীন।
সঠিক অনুচ্ছেদ শিরোনাম কোনটি?
titleA. গ্রিন হাউজ গ্যাসসমূহ
titleB. জলবায়ু পরিবর্তনে ভূমিকা
titleC. পৃথিবীর বাইরে গ্রীনহাউজ প্রতিক্রিয়া
titleD. বাস্তব গ্রীনহাউজ
উত্তর: titleD
বঙ্গভঙ্গের বিরুদ্ধে ১৯০৫ সালে ঢাকায় বিপিনচন্দ্র পালের জ্বালাময়ী বক্তৃতার পরেই ১৯০৬ সালে ঢাকা সরকারি কলেজের শিক্ষক এবং পরবর্তী সময়ে ঢাকা 'ন্যাশনাল স্কুল' এর প্রতিষ্ঠাতা প্রধান শিক্ষক পুলিনবিহারী দাসের নেতৃত্বে ৮০ জন্য হিন্দু যুবক গঠন করে 'ঢাকা অনুশীলন সমিতি'। অনুশীলন সমিতির প্রতিটি শাখা সম্পূর্ণ স্বাধীন ছিল, তবে অনুশীলন সমিতির সাথে ঢাকার শাখার প্রতিষ্ঠাতা পুলিনবিহারী দাসের সরাসরি সংযোগ ছিল। ভারতবর্ষের প্রখ্যাত ব্রিটিশবিরোধী আন্দোলনকারী যশোরের শচীন্দ্রপ্রসাদ বসু ঢাকা অনুশীলন সমিতির পরিদর্শক ছিলেন।

সঠিক অনুচ্ছেদ শিরোনাম কোনটি?
titleA. ডালহৌসী স্কোয়ার বোমা মামলা
titleB. ঢাকা অনুশীলন সমিতি
titleC. ধারাবাহিকতা
titleD. আলিপুর বোমা মামলা
উত্তর: titleB
ইসলামাবাদে পাকিস্তানের সর্বোচ্চ সাক্ষরতার হার ৯৫%। কায়েদ-ই-আজম বিশ্ববিদ্যালয়, আন্তর্জাতিক ইসলামী বিশ্ববিদ্যালয় এবং জাতীয় বিজ্ঞান ও প্রযুক্তি বিশ্ববিদ্যালয় এবং পাকিস্তান প্রকৌশল ও ফলিত বিজ্ঞান ইনস্টিটিউটসহ পাকিস্তানের কয়েকটি বড় বিশ্ববিদ্যালয় রয়েছে ইসলামাবাদে। বেসরকারী স্কুল নেটওয়ার্ক ইসলামাবাদ বেসরকারী শিক্ষাপ্রতিষ্ঠানের পক্ষে কাজ করছে। পিএসএন এর সভাপতি হলেন ডাঃ মুহাম্মদ আফজাল বাবুর। পিএসএন ইসলামাবাদে আটটি জোনে বিভক্ত। তারলাই জোনের চৌধুরী ফয়সাল একাডেমী থেকে ফয়সাল আলী হোন পিএসএন-এর জোনাল জেনারেল সেকরেটারি। কায়েদ-ই-আজম বিশ্ববিদ্যালয়ের বেশ কয়েকটি অনুষদ রয়েছে। ইনস্টিটিউটটি সচিবালয়ের ভবনের পূর্বে এবং মার্গলা পাহাড়ের গোড়ার নিকটে একটি অর্ধ-পাহাড়ি অঞ্চলে অবস্থিত। এই স্নাতকোত্তর প্রতিষ্ঠানটি ১,৭০৫ একর (৬.৯০ বর্গ কিলোমিটার) জুড়ে বিস্তৃত। ক্যাম্পাসের নিউক্লিয়াসটি একটি পাঠাগার সহ কেন্দ্র হিসাবে একটি অক্ষীয় মেরুদণ্ড হিসাবে নকশা করা হয়েছে। অন্যান্য বিশ্ববিদ্যালয়গুলির মধ্যে নিম্নলিখিতগুলি অন্তর্ভুক্ত রয়েছে:


সঠিক অনুচ্ছেদ শিরোনাম কোনটি?
titleA. অর্থনীতি
titleB. শিক্ষা ব্যবস্থা
titleC. আবহাওয়া
titleD. প্রশাসন
উত্তর: titleB
বেঙ্গল নাগপুর রেল ১৯৪৪ সালে জাতীয়করণ করা হয়। পূর্ব রেল ১৯৫২ সালের ১৪ এপ্রিল মুঘলসরাইয়ের পূর্ব ইস্ট ইন্ডিয়ান রেলওয়ে কোম্পানির অংশ এবং বেঙ্গল নাগপুর রেলওয়ে নিয়ে গঠিত হয়। ১৯৫৫ সালে, দক্ষিণ পূর্ব রেল পূর্ব রেল থেকে পৃথক করা হয়। এটি বেশিরভাগ পূর্বের বেঙ্গল নাগপুর রেল দ্বারা চালিত রেলপথের সমন্বয়ে গঠিত। ২০০৩ সালের এপ্রিলে শুরু হওয়া নতুন জোনের মধ্যে পূর্ব উপকূলীয় রেল এবং দক্ষিণ পূর্ব মধ্য রেল ছিল। এই উভয় রেলপথ দক্ষিণ পূর্ব রেল থেকে পৃথক করে চালু করা হয়।

সঠিক অনুচ্ছেদ শিরোনাম কোনটি?
titleA. রেলপথ পুনর্গঠন
titleB. যাত্রী পরিবহন
titleC. ইতিহাস
titleD. নতুন রেলপথ
উত্তর: titleA
তিনি সৈয়দ হাসান বিন সৈয়দ মাহমুদ জামালুল্লাইনের ছেলে। তিনি আরাওয়ে জন্মগ্রহণ করেন। আরাও মালয় স্কুল ও পেনাং ফ্রি স্কুলে তিনি লেখাপড়া করেছেন। ১৮ বছর বয়সে তিনি পেরলিসের প্রশাসনিক পদে ম্যাজিস্ট্রেট হিসেবে দায়িত্বপালন শুরু করেন। ১৯৪০ সালে ফৌজদারি আদালতে সেকেন্ড ম্যাজিস্ট্রেট হিসেবে দায়িত্বপালনের জন্য তাকে কুয়ালালামপুরে বদলি করা হয়।

সঠিক অনুচ্ছেদ শিরোনাম কোনটি?
titleA. সম্রাট
titleB. ব্রিটিশদের আগমন
titleC. মৃত্যু
titleD. প্রারম্ভিক জীবন
উত্তর: titleD